नेशनल डेस्क, तिरुअनंतपुरम. सबरीमाला मंदिर सोमवार को मासिक पूजा के लिए फिर खोला जाएगा। मंदिर में महिलाओं के प्रवेश के खिलाफ विरोध को देखते हुए इलाके में तीन दिन के लिए धारा 144 लागू की गई है। सुरक्षा के मद्देनजर 2000 जवान भी तैनात किए गए। उधर, हिंदू संगठनों ने मीडिया संस्थानों से न्यूज कवर करने के लिए महिला पत्रकार न भेजने की अपील की।- सबरीमाला कर्म समिति ने यह अपील जारी की है। यह समिति विश्व हिंदू परिषद और हिंदू एक्यावेदी समेत कई दक्षिणपंथी संगठनों का सयुक्त मंच है। सबरीमाला कर्म समिति लगातार मंदिर में महिलाओं के प्रवेश के फैसले का विरोध कर रही है।समिति ने संपादकों को लिखा पत्रसमिति ने संपादकों को लिखे पत्र में 10 से 50 साल तक की महिला पत्रकारों को न भेजने के लिए कहा है। समिति का कहना है कि महिला पत्रकारों के आने से स्थिति और बिगड़ सकती है। सुप्रीम कोर्ट ने 28 सितंबर को सबरीमाला मंदिर में हर उम्र की महिलाओं के प्रवेश का फैसला सुनाया था। पहले यहां 10 साल की बच्चियों से लेकर 50 साल तक की महिलाओं के प्रवेश पर पाबंदी थी। यह प्रथा 800 साल से चली आ रही थी।कोर्ट के फैसले के बाद भी कोई महिला न..